In cujus diebus, quidam Hemricus, et filius ejus Vilgerius, et uxor sua nomine Adrudis, sepulturam sunt adepti in Monasterio sancti Petri Besuensis. Ex hac videlicet causa, quo villam Novæ-villæ, quam tenuit pater ejus in beneficium, reddederint sancto Petro pro remedio animarum suarum. Ne autem hæc redditio frustraretur, dedit ei Domnus Benedictus Prior, mansum unum in villa, quæ Corcellis vocatur, tempore vitæ suæ, et post obitum ejus rediret ad sanctum Petrum. Hoc autem ne oblitteraretur, Monachis sibi tunc cognitis decidentibus, his litteris sub testificatione priorum manifestandum rogavit posteris adnectendum. Et hoc ut sicuti fratrum defunctorum anniversaria dies celebratur, ita et ipsius celebretur. Humbertus Clericus Tilecastri testis. Wido Decanus testis, et alii multi.